CELEX: 32018R0222
Language: bg
Date: 2018-02-15 00:00:00
Title: Регламент (ЕС) 2018/222 на Комисията от 15 февруари 2018 година за изменение на приложение VII към Регламент (ЕО) № 882/2004 на Европейския парламент и на Съвета по отношение на референтната лаборатория на Европейския съюз за наблюдение на вирусното и бактериологичното заразяване на двучерупчестите мекотели (Текст от значение за ЕИП. )

16.2.2018   
            
            
               BG
            
            
               Официален вестник на Европейския съюз
            
            
               L 43/8
            
         РЕГЛАМЕНТ (ЕС) 2018/222 НА КОМИСИЯТА
   от 15 февруари 2018 година
   за изменение на приложение VII към Регламент (ЕО) № 882/2004 на Европейския парламент и на Съвета по отношение на референтната лаборатория на Европейския съюз за наблюдение на вирусното и бактериологичното заразяване на двучерупчестите мекотели
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграфи 5 и 6 от него,
   като има предвид, че:
   
               (1)
            
            
               В Регламент (ЕО) № 882/2004 се определят общите задачи и изисквания за референтните лаборатории на Европейския съюз („референтните лаборатории на ЕС“) в областта на фуражите и храните и опазването на здравето на животните. В приложение VII към посочения регламент са изброени определените референтни лаборатории на ЕС, в т.ч. отговарящата за наблюдението на вирусното и бактериологичното заразяване на двучерупчестите мекотели.
            
         
               (2)
            
            
               Определянето на референтната лаборатория на ЕС за наблюдение на вирусното и бактериологичното заразяване на двучерупчестите мекотели, намираща се в Обединеното кралство, ще бъде преустановено на 31 декември 2018 г. вследствие на нотификацията от страна на Обединеното кралство в съответствие с член 50 от Договора за Европейския съюз.
            
         
               (3)
            
            
               Предвид това, че Salmonella, Escherichia coli и вирусите представляват основните хранителни рискове, източник на които са двучерупчестите мекотели, референтната лаборатория на ЕС за анализ и изследване на зоонозите (salmonella), референтната лаборатория на ЕС за Εѕсherichia coli, включително и веротоксигенни E. Coli (VTEC), и референтната лаборатория на ЕС за вируси, пренасяни чрез храни, следва да провеждат аналитичните изследвания съответно за salmonella, E. Coli и вируси, досега провеждани от референтната лаборатория на ЕС за наблюдение на вирусното и бактериологичното заразяване на двучерупчестите мекотели. Референтната лаборатория на ЕС за наблюдение на морски биотоксини следва да поеме дейностите, свързани с класификацията и наблюдението на производствените райони за двучерупчести мекотели. По този начин вече не е необходимо да има референтна лаборатория на ЕС за наблюдение на вирусното и бактериологичното заразяване на двучерупчестите мекотели и същата съответно следва да бъде заличена от списъка в приложение VII към Регламент (ЕО) № 882/2004.
            
         
               (4)
            
            
               Поради това Регламент (ЕО) № 882/2004 следва да бъде съответно изменен.
            
         
               (5)
            
            
               С цел да се избегне прекъсване на дейностите, които понастоящем се извършват от референтната лаборатория на ЕС за наблюдение на вирусното и бактериологичното заразяване на двучерупчестите мекотели, е целесъобразно мерките, предвидени в настоящия регламент, да се прилагат, считано от 1 януари 2019 г.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В част I на приложение VII към Регламент (ЕО) № 882/2004 точка 4 се заличава.
   Член 2
   Референтната лаборатория на ЕС за анализ и изследване на зоонозите (salmonella), референтната лаборатория на ЕС за Escherichia coli, включително и веротоксигенни E. coli (VTEC), и референтната лаборатория на ЕС за вируси, пренасяни чрез храни, поемат дейностите, извършвани досега от референтната лаборатория на ЕС за наблюдение на вирусното и бактериологичното заразяване на двучерупчестите мекотели, що се отнася до аналитичните изследвания съответно за salmonella, E. coli и вируси.
   Референтната лаборатория на ЕС за наблюдение на морски биотоксини следва да поеме дейностите, свързани с класификацията и наблюдението на производствените райони за двучерупчести мекотели.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2019 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 февруари 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 165, 30.4.2004 г., стр. 1.